laion/Wikipedia-Exotic huggingface dataset:
דודוש קלמס

דוד (דודוש) אריאל קלמס (נולד ב-3 במאי 1973) הוא מפיק מוזיקלי, קלידן ומלחין ישראלי. נולד ב-3 במאי 1973 בירושלים. בוגר רימון בית ספר למוסיקה. ב-1996 הקים את להקת "הדג נחש". ב-2000 הוציאו את אלבום הבכורה שלהם, "המכונה של הגרוב". האלבום זכה לשבחים רבים ממבקרי המוזיקה. לאחר מכן, הוציאו מספר להיטים שזכו להצלחה רבה במצעדי הפזמונים העבריים, בהם "שירת הסטיקר" ו-"הנה אני בא" ואף אלבומים נוספים שזכו להצלחה רבה, ביניהם "בעזרת הג'אם" שזכה במעמד "אלבום זהב". ב-2004 הלחין קלמס את המוזיקה לסרט "צווארון כחול לבן". קלמס מרבה לעבוד עם גל תורן, איתו הוא כותב, מלחין ומעבד. ב-2005 החל לנהל ולהפיק מוזיקלית עם תורן, את התכנית "ארץ נהדרת". באותה שנה, הלחין את המוזיקה לסרט תנועה מגונה, לצידה של קרני פוסטל. ב-2008 הפיק והלחין עם תורן, את המוזיקה לסדרה "רמזור". ב-2011, עיבד וביצע את שירי התכנית Red Band. ב-2016 הלחין את המוזיקה לתוכנית דוקו-הריאליטי "פוליאקובים". דודוש קלמס, במיזם "אישים" לתיעוד היצירה הישראלית דודוש קלמס, במסד הנתונים הקולנועיים IMDb (באנגלית) דודוש קלמס, באתר MusicBrainz (באנגלית) דודוש קלמס, באתר Discogs (באנגלית) נמרוד נוה, ‏44 יצירות מופת בתרבות שכל ישראלי צריך להכיר, באתר ‏מאקו‏, 8 במאי 2019 מערכת ישראל היום, שף באולפן: 20 דברים שלא ידעתם על הדג נחש, באתר ישראל היום, 4 באוקטובר 2018 נברו ייצוג יוצרים ואמנים - דף הבית - דודוש קלמס, באתר www.navaro.co.il
הרולד פרנקלין

סר הרולד אדמונד פרנקלין (באנגלית: Sir Harold Edmund Franklyn;‏ 28 בנובמבר 1885 – 31 במרץ 1963) היה קצין בצבא הבריטי, שפיקד על כוחות במלחמת העולם השנייה ונודע בשל פיקודו על הדיוויזיה ה-5 במהלך המערכה על צרפת ועל ארצות השפלה. פרנקלין נולד ב-28 בנובמבר 1885, לוויליאם פרנקלין, גנרל הצבא הבריטי. הוא התחנך בבית הספר רוגבי ובמכללה הצבאית המלכותית, סנדהרסט וב-16 באוגוסט 1905 הוא הוסמך כלוטננט משנה ברגימנט של אביו, רגימנט ההוורדים הירוק. ב-16 בינואר 1908 הוא הועלה לדרגת לוטננט, ובשנת 1913 התחתן עם מוניקה בלפילד, בתו של לוטננט גנרל הרברט בלפילד; נולדה להם בת אחת ובן אחד. עד שנת 1914, שנת פטירת אביו, הוא למד במכללה לפיקוד ומטה בקימברלי. הוא שירת במלחמת העולם הראשונה בחזית המערבית, ושימש בעיקר בתור קצין מטה לאורך כל העימות. זמן קצר לאחר פרוץ המלחמה באוגוסט 1914, פרנקלין, שסיים את לימודיו מוקדם במכללה לפיקוד ומטה, הפך לקצין מטה בגדוד ה-6 (שירות), רגימנט יורקשייר, ובשנת 1916 מונה לקצין המבצעים של הדיוויזיה ה-21, והיה מעורב בהכנות הדיוויזיה לקרב על הסום. לאחר מעורבות הדיוויזיה בקרב אראס באפריל 1917, ובקרב פשנדל (הידוע גם בשם הקרב השלישי על איפר) לאורך הקיץ, הפך פרנקלין לקצין המטה הבכיר בדיוויזיה באמצע אוקטובר, ונותר בתפקיד זה עד להפסקת האיבה בנובמבר 1918. על פעולותיו בקרבות הוא עוטר בעיטורי אות השירות המצוין והצלב הצבאי. לאחר המלחמה פרנקלין נותר בצבא, ומילא בו תפקידי פיקוד ומטה. ב-10 במאי 1930 הוא הועלה לדרגת לוטננט קולונל ומונה למפקד הגדוד ה-1, רגימנט מערב יורקשייר, ובשנת 1933 הועבר לכוח ההגנה בסודאן (SDF), בתחילה כקצין מטה, ומשנת 1935 עד 1938 כמפקד הכוח. ב-28 בנובמבר 1933 הוא הועלה לדרגת קולונל, וב-29 בינואר 1938 הועלה לדרגת מייג'ור גנרל. בדצמבר 1938 שב לבריטניה שם מונה למפקד הדיוויזיה ה-5, אשר הורכבה מכוחות המילואים של הצבא הבריטי, והוצבה באזור קאטרוויק בצפון יורקשייר בשליטת פיקוד הצפון. עם פרוץ מלחמת העולם השנייה נשלח פרנקלין עם הדיוויזיה ה-5 לצרפת, כחלק מחיל המשלוח הבריטי, ולחם עמה במהלך המערכה על צרפת ועל ארצות השפלה, שבה אף פיקד על מתקפת הנגד באראס, אולם נאלץ להתפנות יחד עם שאר הצבא במהלך מבצע דינמו. לאחר שובו לבריטניה הועלה פרנקלין ב-19 ביולי 1940 לדרגת לוטננט גנרל, ומונה למפקד הקורפוס ה-8 כחלק מכוחות הבית בבריטניה, אשר כלל את הדיוויזיה ה-3 והדיוויזיה ה-48. במאי 1941 הוא מונה למפקד כוחות הצבא הבריטי בצפון אירלנד, וב-1 בינואר 1943 קיבל את תואר אביר מפקד מסדר האמבט. ב-23 ביולי 1943 הוא הועלה לדרגת גנרל, ומונה למפקד כוחות הבית. בין תפקידיו הבולטים ביותר היו התיאום עם בעלות הברית, בעיקר האמריקאים, והפעלת משמר הבית, דבר שלא היה משימה קלה. פיקוד העורף, יחד עם מחנות אימונים רבים ומוסדות, מחסני אספקה ומחנות שבויים. פרנקלין פרש מהצבא ב-15 באוקטובר 1945, ובמאי 1946 מונה ליו"ר ועדת האנדרטאות של הקרבות של מלחמת העולם השנייה. פרנקלין ויתר על תואר קולונל הכבוד של הרגימנט הישן שלו, "רגימנט ההוורדים הירוק" ב-21 באוקטובר 1949, ופרש לניוברי, ברקשייר, שם הוא נפטר ב-31 במרץ 1963, ארבע שנים לאחר מותה של אשתו, בגיל 77, מהתקף לב. מדיה וקבצים בנושא הרולד פרנקלין בוויקישיתוף
צפע רמה ווגלרי

צפע רמה ווגלרי (שם מדעי: Tropidolaemus wagleri) הוא מין של נחש צפע מתת-משפחת צפעוני הגומה, החי ביערות של דרום-מזרח אסיה מדרום וייטנאם ודרום תאילנד עד לסינגפור ולכמה מאיי מלזיה ואינדונזיה כמו סומטרה, באנגקה, איי מנטאוואי ואיי קיאו. הנחש ידוע גם בשם העממי: "גומצן המקדש", עקב שכיחותו הגדולה במקדש הנחשים (Temple of the Azure Cloud) שבפננג, מלזיה. בעבר נחש זה השתייך לסוג גומצן אסייתי, אך הוא הועבר לסוג צפע הרמה (Tropidolaemus). משמעות שם המין: "T. wagleri", היא על שם ההרפטולוג הגרמני יוהאן גאורג ווגלר. אצל נחש זה ישנה דו-צורתיות זוויגית, בה הנקבות גדולות מהזכרים ומגיעות לאורך של 1 מטר, בעוד הזכרים נפוצים יותר באורך 75 סנטימטרים. הם בעלי דפוס פסים שחורים ורצועות צהובות עליהם, כשהפרטים הצעירים מוסווים יותר וצבעם ירוק המתמזג עם העלים. הם מטפסים מוצלחים ונכרכים בקלות על הענפים ביער הגשם, כשהזנב מתפתל כדי להיכרך על הענפים. נחש זה הוא קרובם של נחשי העכסן והגומצן מאמריקה הדרומית וכמותם הוא בעל חיישנים רגישים לצד עיניו לחום גוף של בעלי חיים עם רגישות של 0.003 מעלות צלזיוס. הנחש פעיל בלילה ואז מתמקם על מקום קבוע על העץ ואורב לטרף. הטרף מורכב מעכברים, עופות קטנים, זוחלים אחרים ועוד והוא מתקיף אותו במהירות אדירה מהענף. הארס של נחש זה יכול לפגוע ואף להרוג אנשים, עם מעל ארבעה סוגי פפטידים הגורמים בעיקר לפגיעה במערכת העצבים והשרירים וכן חוסמים את מערכת הנשימה תוך דקות ספורות וכן גורמים לסתימה של נימי דם. עם זאת ההיתקלות בנחש נדירה מאוד ולא ידוע על הרבה מוכשים. מספר חברות תרופות מייצרות מהארס של נחש זה משחות עור המשווקות כמסירות קמטים, על אף שאין הוכחה מדעית לכך. מדיה וקבצים בנושא צפע רמה ווגלרי בוויקישיתוף צפע רמה ווגלרי, באתר ITIS (באנגלית) צפע רמה ווגלרי, באתר NCBI (באנגלית) צפע רמה ווגלרי, באתר Animal Diversity Web (באנגלית) צפע רמה ווגלרי, באתר האנציקלופדיה של החיים (באנגלית) צפע רמה ווגלרי, באתר GBIF (באנגלית) צפע רמה ווגלרי באתר הרשימה האדומה של IUCN Wagler's palm pit viper, Species of Thailand - Thai National Parks
שרלוק – פרקים

שרלוק היא סדרת טלוויזיה מסוגת הפשע, המציגה עיבוד עכשווי לסיפורי הבלש של שרלוק הולמס מאת ארתור קונאן דויל. הסדרה נוצרה על ידי סטיבן מופט ומארק גטיס, בכיכובם של בנדיקט קמברבאץ' כשרלוק הולמס ומרטין פרימן כדוקטור ג'ון ווטסון. העונה הראשונה כללה שלושה פרקים שודרה בשנת 2010, ואילו העונה השנייה שודרה בשנת 2012, העונה השלישית שודרה ברבעון הראשון של 2014. פרק בודד ששודר בשנת 2016, כספיישל מהתקופה הוויקטוריאנית, ואחריו שודרה עונה רביעית בשנת 2017. אף שבינואר 2014 אישר מופט כי תופק עונה חמישית; אולם, בכל הנוגע לעתיד הסדרה, גטיס ציין כי בשל לוחות זמנים צפופים של קמברבאץ', זה לא יקרה בקרוב. העונה השלישית הפכה לסדרת הדרמה הנצפית ביותר בבריטניה מאז 2001, והסדרה נמכרה לשידור ליותר מ-200 מדינות. הסדרה מתארת את "הבלש המייעץ" הולמס, המסייע לשירות משטרת המטרופולין, בעיקר המפקח גרג לסטרייד, בפתרון פשעים שונים. הולמס נעזר בשותפו ד"ר ג'ון ווטסון, שחזר משירות צבאי באפגניסטן. אף על פי שהסדרה מתארת מגוון פשעים ומבצעים, הקונפליקט של הולמס עם הנבל ג'ים מוריארטי חוזרת גם בסדרה. מולי הופר, פתולוגית בבית החולים של בארט, מסייעת מדי פעם להולמס בתיקיו. דמויות נוספות כוללים את הגברת הדסון ומייקרופט הולמס. שרלוק ב-BBC Denham, Jess (9 בינואר 2014). "Sherlock writers plot fourth and fifth series". The Independent. אורכב מ-המקור ב-2 באוקטובר 2017. נבדק ב-14 בספטמבר 2016. {{cite web}}: (עזרה) Jeffery, Morgan (17 בינואר 2017). "Steven Moffat speaks out on Sherlock's future: "It rather depends on our two stars"". דיגיטל ספיי. נבדק ב-18 בינואר 2019. {{cite web}}: (עזרה) Jones, Paul (22 בינואר 2014). "Sherlock season 3 is most watched BBC drama series ever". Radio Times. אורכב מ-המקור ב-10 בינואר 2017. נבדק ב-30 במאי 2015. {{cite web}}: (עזרה) BBC Worldwide Showcase (23 בפברואר 2012). Sherlock in five languages. YouTube. נבדק ב-30 במאי 2015. {{cite AV media}}: (עזרה) "Sherlock Returns". One8One. 2013. אורכב מ-המקור ב-2015-02-22. נבדק ב-22 בפברואר 2015. {{cite web}}: (עזרה) "Sherlock Series 3 Ratings – Series Average". Radio Times. 22 בינואר 2014. נבדק ב-31 בינואר 2015. {{cite web}}: (עזרה) "Weekly Top 30 Programmes". Barb.co.uk. נבדק ב-12 בינואר 2014. {{cite web}}: (עזרה) "#Sherlock consolidated series average of 10 million viewers". BBC Press Office. 24 בינואר 2017. נבדק ב-24 בינואר 2017. {{cite web}}: (עזרה)
צפע הרמה

צפע הרמה (שם מדעי: Tropidolaemus) הוא סוג של נחשים ארסיים מתת-משפחת צפעוני הגומה שבמשפחת הצפעיים. נחשים אלה חיים בדרום הודו ודרום-מזרח אסיה לאורך האזור הטרופי. הסוג כולל כיום 5 מינים, כששניים מהם הועברו מהסוג הקרוב גומצן ולא מוכרים בו תת-מינים ידועים. מינים אלה קטנים יחסית לצפעים (עד קרוב למטר באורך המרבי) והם מותאמים לחיים בין העצים ביערות הגשם. הם איטיים ומגושמים, אך התנפלו במהירות אם טרף מתאים יעבור מתחתיהם. הטרף יכול לכלול מכרסמים, עופות, לטאות, צפרדעים וטרף נוסף. הם הורגים את הטרף בעזרת ניבים גדולות מלאות ארס החודר למחזור הדם וגורם לפגיעה במערכת העצבים והשרירים ושיתוק. ממספר מינים הצליחו להכין תרופות המבוססות על הארס. מינים אלה משריצים צאצאים חיים, לרוב בין 12 ל-15 צאצאים באורך של 15 סנטימטרים בממוצע. הם ארסיים כבר מהשרצתם. Tropidolaemus huttoni Tropidolaemus laticinctus Tropidolaemus philippensis Tropidolaemus subannulatus צפע רמה ווגלרי (Tropidolaemus wagleri) מדיה וקבצים בנושא צפע הרמה בוויקישיתוף צפע הרמה, באתר ITIS (באנגלית) צפע הרמה, באתר NCBI (באנגלית) צפע הרמה, באתר Animal Diversity Web (באנגלית) צפע הרמה, באתר האנציקלופדיה של החיים (באנגלית) צפע הרמה, באתר GBIF (באנגלית)
מבצע גוף חימום

מבצע גוף חימום הוא מבצע צבאי בלבנון, שביצעה סיירת צנחנים בכ"ח אייר תשנ"ה, 28 במאי 1995. כוח מסיירת צנחנים, בפיקודו של רס"ן יוסי בכר, ביצע פשיטה על פאתי הכפר זווטר א-שרקייה, ששימש בסיס פעילות לפעילי החזבאללה בדרום לבנון. במסגרת הקו ההתקפי שהוביל אלוף פיקוד הצפון, עמירם לוין, כנגד ארגוני המחבלים בדרום לבנון, ביצעו יחידות מובחרות פשיטות על כוחות האבטחה של חזבאללה בכפרים מהם פעל הארגון בדרום לבנון. למבצע הוקצה כוח מסיירת צנחנים, בפיקוד רב-סרן יוסי בכר. על ההכנות למבצע פיקח באופן צמוד מפקד חטיבת הצנחנים, אל"ם ישראל זיו. לאחר ההכנות אושרה הפשיטה וכוח הצנחנים התמקם בפאתי הכפר זווטר א-שרקייה (אנ') סמוך לנחל ארנון. הכוח, בפיקוד מפקד הסיירת בכר, ארב לחוליית האבטחה בכפר, וכשזו זוהתה פתח במכת אש מתוזמנת, הסתער על החוליה והרג את חבריה. בתום הירי נסוגו הלוחמים. הפשיטה נחשבה, ככל הנראה, לאחת המוצלחות שבוצעו כנגד כוחות אבטחה של פעילי חזבאללה בכפרים בדרום לבנון. אחד מפעילי חזבאללה שנהרג היה אחמד ג'יראללה קרמבש, בכיר בחזבאללה שהתמחה בתקיפת מוצבי צה"ל וצד"ל. מח"ט הצנחנים, אל"ם ישראל זיו, אמר לאחר הפעולה כי "הכוח פעל בעומק שטח האויב, נתקל בחוליה ופעל טוב – במקצועיות ומיומנות". אלוף הפיקוד, עמירם לוין, בירך את חיילי הכוח וקבע כי "זו הייתה פעולה טובה". גל פרל פינקל ואבירם רינג, ‏מבצע חוק וסדר 30 שנה אחרי, מערכות 477, 2018 איתן רבין, "כוח צנחנים הרג 4 אנשי חזבאללה מצפון לרצועת הביטחון בלבנון", הארץ, 30 במאי 1995. גל פרל, "תוצאות המפגש עם האויב הן הקובעות", מרכז דדו, ‏ 13 בינואר 2022. משה (צ'יקו) תמיר, מלחמה ללא אות, הוצאת מערכות - משרד הביטחון, 2005, עמוד 173, "הפעולה המוצלחת ביותר מהסוג הזה בוצעה על ידי סיירת הצנחנים בפיקודו של רס"ן יוסי. יוסי, בדומה לארז מהשייטת, נמנה עם אותה קבוצת מפקדים מצומצמת שנטלה חלק בלחימה בכל הזדמנות. בכל תפקיד שאותו מילא מצא דרך לפעול בגבול הצפון. היחידות שעליהן פיקד הגיעו להישגים חסרי תקדים בלחימה, ושמו יצא לפניו כאחד המפקדים הבולטים בהתמודדות בלבנון. כשפיקד על הסיירת חיסל כוח בפיקודו שישה מחבלים שהיו בסיור אבטחה בפאתי הכפר זותר א־שרקיה. המחבלים חוסלו מהמארב מטווח קצר לאחר מכת אש קצרה והסתערות של כוח הסיירת שבהובלתו". איתן גליקמן, "בפשיטה מצפון לרצועת-הביטחון הרגו הצנחנים לפחות 4 מחבלים", ידיעות אחרונות, 30 במאי 1995.
מודיעין אווירי (רוסיה)

מודיעין אווירי (ברוסית: Воздушная Разведка או Разведывательная авиация) הוא יחידה ראשית במטה חיל האוויר הרוסי, האחראית ליצירת תמונת המודיעין למשימות חיל האוויר ומשתתף ביצירת תמונת המודיעין הכוללת, כחלק מקהילת המודיעין. מודיעין האוויר הרוסי הוא אחד הוותיקים בעולם והחל לפעול עוד בשנת 1911. הגוף כולל מספר יחידות לאיסוף ומחקר מודיעין אודות נושאים שונים הקשורים ללוחמה אווירית ומשתף פעולה עם גופי המודיעין הצבאי של רוסיה. המודיעין האווירי ברוסיה הוקם בשנת 1911 במסגרת חיל האוויר הרוסי הקיסרי. בשנים 1912–1913, במלחמת הבלקן הראשונה ביצעו יחידות תעופה רוסיות בפיקודו של סרן שצ'טינין (Щетинин), לצד בולגריה, משימות סיור אוויריות עם צילומי מצודות ששימשו את המודיעין האווירי. רק במלחמת העולם הראשונה החל לפעול כיחידה עצמאית של חיל האוויר. במהלך מלחמת העולם השנייה, 12% מהמטוסים הסובייטים יצאו למשימות סיור אווירי מודיעיני. עם העלייה בהיקף האיבה גברה גם עוצמת הסיור האווירי. בשנת 1941 מספר מטוסי הסיור אווירי הסתכם ב-9.2%, בשנת 1944 הוא עלה ל-15%. הסיור האווירי לא רק השיג נתונים על האויב, אלא השלים ותיעד את הנתונים על סוגים אחרים של מודיעין לשימוש הצבא האדום. בסביבה המשתנה במהירות, סיור אווירי היה לרוב האמצעי היחיד להשגת נתוני אויב עבור פיקוד הצבא. לדוגמה, בחורף 1942 ובחורף 1943. רק סיור אווירי הצליח בזמן לחשוף את העברתם של שתי אוגדות שריון גרמניות מצפון קווקז לאזור קוטלניקובו למטרת חסימת התקדמות הכוחות ליד סטלינגרד. במהלך הכנת מבצע ויסלה-אודר משנת 1945, מודיעין אווירי מילא תפקיד מרכזי בגילוי קווי הגנה של האויב הנאצי. בזמן המלחמה הקרה, גוף זה פעל כחלק מחיל האוויר הסובייטי. לאחר התפרקות ברית המועצות המודיעין האווירי שיתף פעולה עם חיל הלוחמה האלקטרונית ומפעילים יחד את הכטב"מים הרוסיים. מינהל הביון של המטה הכללי של הצי הרוסי להק המודיעין Советская военная энциклопедия. / ред. Н. В. Огарков. М., Воениздат, 1976 год; Воздушная разведка железных дорог. М., 1963; Лазарев Б. А., Сизов А. II. Фотографические средства воздушной разведки. Ч. 1. Рига, 1973; Маковский В. П. Системы обработки и передачи разведпнформации. Ч. 1. Рига, 1973; Соколов А. Н. Hовиков А., Юнусов Т. Визуальный поиск наземных целей в сумерках.— «Авиация и космонавтика», 1965, № 12; Разведчик над полем боя.— «Авиация и космонавтика», 1965, № 9. מודיעין אווירי (ברוסית) Воздушная разведка — М.: Воениздат НКО СССР, 1938 כתבת תסקיר על המודיעין האווירי הרוסי (ברוסית) מודיעין אווירי באנציקלופדיית משרד ההגנה של רוסיה המודיעין האווירי בערוץ זבזדה המודיעין האווירי בבלוג Avia.pro המודיעין האווירי במגזין זבזדה של משרד ההגנה הרוסי
ברווז אמריקאי שחור

ברווז אמריקאי שחור (שם מדעי: Anas rubripes) הוא מין של ברווז ממשפחת הברווזיים המצוי במזרח אמריקה הצפונית. ברווז זה הוא הכבד במיני הסוג ברווז והוא מגיע לאורך של 54–59 ס"מ, למוטת כנפיים של 88–95 ס"מ ולמשקל 720–1,640 גרם בממוצע. הברווז הגדול ביותר (ממין זכר) שקל 1.4 ק:ג. הברווז דומה במראהו לברכייה, והוא מסוגל להתרבות איתה וליצור זני כלאיים. בעבר סברו שהוא תת-מין אנדמי של ברכייה אך כיום הוא נחשב למין נפרד. ברווזים אלה בעלי פלומה חומה עד שחורה והם בעלי מקור צהוב שטוח המותאם לסינון מזון צף. כיפת הראש שחורה ומצידי העיניים עובר פס כהה. הרגליים ורודות. הכנפיים שחורות עם סימן כחול בולט בצידן החיצוני, ובצידן הפנימי הן לבנות עם קצוות שחורים. הברווזים חיים רק במזרח אמריקה הצפונית מדרום קנדה באזור הימות הגדולות (המדינות ססקצ'ואן וניופאונדלנד ולברדור), עד צפון ארצות הברית: אילינוי, מישיגן, ניו ג'רזי, אוהיו, קונטיקט, ורמונט, דקוטה הדרומית, וירג'יניה המערבית, מיין והחוף האטלנטי של קרוליינה הצפונית. בית הגידול של הברווז הוא בסביבות לחות ובבריכות טבעיות או אגמים. הוא יימצא גם בביצות ועל סכרי בונים וגם בשולי יערות. הברווזים נודדים דרומה בעונת הסתיו כדי להימנע מהקור החורפי. ברווזים אלה ניזונים לרוב על פני המים על ידי שכשוך המקור וסינון מה שנתפס בו. מזונם הוא בעיקר צמחי מים ואצות, אך גם בעלי חיים קטנים כמו סרטנאים קטנים, חרקי מים, רכיכות ודגיגים. הצעירים ניזונים בעיקר מחסרי חוליות מימיים. הברווז מקנן על פני המים בקן עשוי ענפים או צמחייה, שבו מטילה הנקבה 6-14 ביצים מוסוות, הבוקעות כעבור 30 יום. הצעירים מאוימים על ידי טורפים רבים הכוללים עופות דורסים ממגוון מינים, עורבים, אנפות, צבים נשכניים, צפרדעי שור, אליגטורים, דביבונים, בואשים, שועלים וזאבי ערבות. עם זאת, מצב השימור של המין מוגדר ללא חשש. מדיה וקבצים בנושא ברווז אמריקאי שחור בוויקישיתוף ברווז אמריקאי שחור, באתר ITIS (באנגלית) ברווז אמריקאי שחור, באתר NCBI (באנגלית) ברווז אמריקאי שחור, באתר Animal Diversity Web (באנגלית) ברווז אמריקאי שחור, באתר האנציקלופדיה של החיים (באנגלית) ברווז אמריקאי שחור, באתר Internet Bird Collection (באנגלית) ברווז אמריקאי שחור, באתר GBIF (באנגלית) ברווז אמריקאי שחור, באתר אנציקלופדיה בריטניקה (באנגלית) ברווז אמריקאי שחור באתר הרשימה האדומה של IUCN
פורד פלקון BF

פורד פלקון BF (באנגלית: Ford Falcon BF) היא מכונית סלון מתוצרת יצרנית הרכב פורד אוסטרליה (אנ'), חברת בת של פורד אשר יוצר בין השנים 2005–2008 באוסטרליה. 4 דלתות - סדאן, יוצר מאוקטובר 2005 – פברואר 2008. 5 דלתות - סטיישן, יוצר מאוקטובר 2005 – יוני 2010. 2 דלתות - טנדר מסוג "Utility", יוצר מאוקטובר 2005 – פברואר 2008. 5 נוסעים. מנוע קדמי. סוגי מנוע: מנועי בנזין, מנוע גז. סוג הנעה: הנעה אחורית. מנוע קירור מים. בשנת 2006 יוצרו 42,390 יחידות. דגמי: "FPV GT Cobra sedan", "FPV F6 Typhoon sedan", "FPV GT-P sedan", "FPV GT sedan" הוגדרו כ"מכונית שרירים". בדגמים הורכב מנוע V8 צילינדרים, 5.4 ליטר. דגמי "פורד פלקון BF" בתצורות סדאן וטנדר מסוג "Utility" משרתים כניידות משטרה ב"משטרת אוסטרליה". דגמי "פורד פלקון BF" בתצורות סדאן וסטיישן, משרתים כ-מוניות באוסטרליה. "פורד פלקון BF", שנת 2007 "פורד פלקון BF" דגם "SR", שנת 2008 "פורד פלקון BF" דגם "XR6 Turbo" "פורד פלקון BF" דגם "XT", שנת 2008 - סטיישן - מבט לתא הנהג ולוח מחוונים "פורד פלקון BF" דגם "XT", שנת 2008 - סטיישן "פורד פלקון BF" דגם "XT", שנת 2008 - סטיישן "פורד פלקון BF" דגם "XT", שנת 2009 - סטיישן "פורד פלקון BF" דגם "XR6 Turbo" - טנדר מסוג "utility", שנת 2007 "פורד פלקון BF" דגם "XL" - טנדר מסוג "utility", שנת 2008 "פורד פלקון BF" דגם "XL" - טנדר מסוג "utility", שנת 2006 "פורד פלקון BF" דגם "XT", שנת 2009 - מונית "פורד פלקון BF" דגם "XT", שנת 2009 - מונית "פורד פלקון BF" דגם "XT" - מונית "פורד פלקון BF" דגם "GT" - ניידת משטרה "פורד פלקון BF" דגם "XR6" - ניידת משטרה "פורד פלקון BF", טנדר מסוג "utility" - ניידת משטרה "פורד פלקון BF", מסוג "XR6 Turbo" - ניידת משטרה "פורד פלקון BF" דגם "XR8" - ניידת משטרה "פורד פלקון BF", מסוג "XR6 Turbo" - ניידת משטרה פורד פלקון פורד פלקון XP פורד פלקון XG פורד פלקון ED פורד XY פלקון GT מדיה וקבצים בנושא פורד פלקון BF בוויקישיתוף פורד פלקון BF, סרטון באתר יוטיוב מנוע גז - גז נפט נוזלי (LPG) משמש כדלק במנועי בעירה פנימית ברכבים כמו גם ביישומים נייחים כמו גנרטורים. זה תערובת של פרופאן ובוטאן "פורד פלקון BF" nextcar.com.au/n.ford.falcon.BF "פורד פלקון BF" webwombat.com.au/motoring/news_reports/ford-falcon-bf-review "פורד פלקון BF" drive.com.au/used-car-reviews/used-car-review-ford-falcon-bf
אקאקי דוואדזה

אַקַאקִי דֶווַאדזֶה (בגאורגית: აკაკი დევაძე; נולד ב-28 בנובמבר 1971 בטביליסי) הוא כדורגלן עבר גאורגי ששיחק בעמדת השוער. דוואדזה התחיל את הקריירה המקצוענית שלו בשנת 1989 בקבוצת דילה גורי מליגת העל הגאורגית. בעונת 1989–1990 שיחק בקבוצת דינמו טביליסי וזכה איתה באליפות. בעונת 1993–1994 סיים עם קבוצת קולחתי 1913 פותי כסגנית האלופה. בשנת 1995 זכה דוואדזה בתואר "כדורגלן השנה הגאורגי", בזמן ששיחק בקבוצת רוסטוב מהליגה הרוסית. בעונת 1996–1997 הגיע דוואדזה לישראל וחתם לעונה אחת בקבוצת הפועל טייבה מהליגה הלאומית. הוא שיחק בה עונה אחת, ובסיומה ירדה הקבוצה לליגה הארצית. בעונות 1997–1999 שיחק במכבי עירוני אשדוד כשוער ראשון. בעונה הראשונה הקבוצה הייתה רחוקה ממאבקי התחתית, ובגביע המדינה הגיעה עד לשלב חצי הגמר. בעונה השנייה נקלעה הקבוצה למאבקי התחתית לקראת סוף העונה, והבטיחה את מקומה בליגה במחזור האחרון. בשנת 2000 חזר למולדתו ושיחק במספר קבוצות בעיר טביליסי. קבוצתו האחרונה הייתה "מגלבי" מהעיר זוגדידי. לאחר מכן פרש ממשחק, בגיל 37. אליפות הליגה הגאורגית: (1) 1990 כדורגלן השנה הגאורגי: 1995 אקאקי דוואדזה, באתר Transfermarkt אקאקי דוואדזה, באתר National Football Teams אקאקי דוואדזה, באתר FootballDatabase.eu אקאקי דוואדזה, באתר national-football אקאקי דוואדזה בנתוני נבחרת גאורגיה ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
העימות

העימות הוא ספרו של ניצול השואה יחיאל די-נור שנכתב תחת שם העט ק. צטניק. זהו הכרך החמישי בסדרת "סלמנדרה - כרוניקה של משפחה יהודית במאה העשרים", אשר עוסקת בנושא השואה. הספר עוסק בהמשך חייו של הארי, לאחר עלייתו לארץ. הוא מדבר על התמודדותו עם עברו, ועם הקונפליקט הערבי-יהודי. הספר יצא לאור לראשונה בשם כחול מאפר בסוף 1966 בהוצאת עם עובד וזכה להוצאה מחודשת בשנת 1989 בשם החדש בידי הוצאת הקיבוץ המאוחד. ק. צטניק, באתר לקסיקון הספרות העברית החדשה כחול מאפר, באתר סימניה העימות, באתר הקיבוץ המאוחד, ספריית פועלים ערך זה הוא קצרמר בנושא השואה ובנושא ספרים. אתם מוזמנים לתרום לוויקיפדיה ולהרחיב אותו.
אהבה קצרה

"אהבה קצרה" הוא סינגל של מאיר בנאי מתוך אלבומו וביניהם שיצא לאור בשנת 1992. השיר נכתב והולחן על ידי מאיר בנאי ועובד על ידי משה לוי. השיר נכתב על סטוץ. במצעד השבועי צעד השיר 43 שבועות, מתוכם שלושה שבועות במקום הראשון. הישג קרוב לזה של "הקיץ האחרון" (שצעד תשעה שבועות יותר משיר זה). במצעד השנתי הגיע השיר למקום הראשון. בשנת 1999 הקליטו מאיר בנאי וארקדי דוכין גרסת כיסוי לשיר למיני-אלבום המשותף שלהם "דומינו" הם גם היו האחראים לעיבוד של השיר בגרסה זו. במצעד השנתי הגיע השיר למקום ה-38. בשנת 2004 הוציא הזמר הראל מויאל גרסת כיסוי של השיר במסגרת פרק האודישנים של התכנית כוכב נולד. אהבה קצרה, ברשת החברתית פייסבוק אקורדי השיר "אהבה קצרה" באתר Tab4u סרטון השיר "אהבה קצרה" באתר יוטיוב מילות השיר "אהבה קצרה" באתר שירונט אהבה קצרה, באתר "פזמונט" אהבה קצרה, באתר אקו"ם אהבה קצרה, ברשת החברתית פייסבוק אהבה קצרה, באתר Discogs אהבה קצרה, באתר נגנו אהבה קצרה, באתר נגינה מאיר בנאי, אהבה קצרה. שנה למותו (ינואר 2018) עמליה רוזנבלום, מאיר בנאי נתן הצצה נדירה לאהבה גברית אמיתית, באתר הארץ, 14 בינואר 2017
גוף השקרים

גוף השקרים (באנגלית: Body of Lies) הוא סרט מותחן פעולה אמריקאי משנת 2008 שביים והופק על ידי רידלי סקוט ונכתב על ידי ויליאם מונהאן. מככבים בו לאונרדו דיקפריו, ראסל קרואו, ואת מארק סטרונג את התפקידים הראשיים. שוכן במזרח התיכון, זה עוקב אחר ניסיונות ה- CIA והמודיעין הירדני לתפוס את "אל-סאלם", טרוריסט. מתוסכלים בגלל החמקמקנות של היעד שלהם, ההבדלים בגישותיהם מעצבים את היחסים בין פעיל CIA, הממונה עליו, וראש המודיעין הירדני. רוג'ר פריס (לאונרדו דיקפריו) הוא איש ללא זהות מלבד זו האחרונה שהסתתר מאחוריה והוא תולה את חייו בקול קר הרוח שנשמע מעברו השני של קו טלפון מאובטח. יוצא ה CIA אד הופמן (ראסל קרואו) מנהל מלחמה מהלפטופ שלו בסלון שבפרברים, מכתיב את מהלכיו של פריס גם כשהוא בדיוק מתחמק מכדורים שנורים לעברו. טרוריסט חדש בשטח שאחראי לפיגועים גלובליים מצליח להתחמק ממערכת המודיעין המתוחכמת בעולם. כדי לפתות אותו לצאת החוצה, על פריס לחדור לעולם אפל של קדושים מעונים נואשים וליצור ברית לא יציבה עם גורם מהכוחות הירדניים. המסע שלו לוקח אותו לעיראק, ירדן, וושינגטון ודובאי. אתר האינטרנט הרשמי של גוף השקרים "גוף השקרים", במסד הנתונים הקולנועיים IMDb (באנגלית) "גוף השקרים", באתר נטפליקס "גוף השקרים", באתר AllMovie (באנגלית) "גוף השקרים", באתר Rotten Tomatoes (באנגלית) "גוף השקרים", באתר Box Office Mojo (באנגלית) "גוף השקרים", באתר Metacritic (באנגלית) "גוף השקרים", באתר אידיבי "גוף השקרים", במסד הנתונים הקולנועיים KinoPoisk (ברוסית) נועם בוקסבאום, גוף השקרים: דיקפריו ואבוטבול לא מספקים את הסחורה, באתר הארץ, 16 בנובמבר 2008 אבנר שביט, גוף השקרים: מה דיקפריו באמת חושב על המזה"ת?, באתר הארץ, 18 בנובמבר 2008 שמוליק דובדבני, אחרי הכל כולנו במזרח התיכון, באתר ynet, 23 בנובמבר 2008